## Naredba o zabrani uvoza u Republiku Hrvatsku i provoza preko područja Republike Hrvatske živih domaćih papkara (goveda, ovaca, koza i svinja) i divljih papkara, proizvoda od papkara kao i životinjske hrane i stelje radi sprječavanja unošenje u Republiku Hrvatsku zarazne bolesti slinavke i šapa

### NN 109/2001 (11.12.2001.), Naredba o zabrani uvoza u Republiku Hrvatsku i provoza preko područja Republike Hrvatske živih domaćih papkara (goveda, ovaca, koza i svinja) i divljih papkara, proizvoda od papkara kao i životinjske hrane i stelje radi sprječavanja unošenje u Republiku Hrvatsku zarazne bolesti slinavke i šapa

# MINISTARSTVO POLJOPRIVREDE I ŠUMARSTVA

1807

Na teme­lju članka
11. stavka 1. točke 18. Zakona o veterinarstvu (»Narodne novine«, broj 70/97.,
105/01.), ministar po­ljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE ŽIVIH DOMAĆIH PAPKARA (GOVEDA, OVACA, KOZA I SVINJA) I DIVLJIH PAPKARA, PROIZVODA OD PAPKARA KAO I ŽIVOTINJSKE HRANE I STELJE RADI SPRJEČAVANJA UNOŠENJA U REPUBLIKU HRVATSKU ZARAZNE BOLESTI SLINAVKE I ŠAPA

I.

Zabra­njuje se uvoz u Republiku Hrvatsku i provoz preko područja Republike
Hrvatske:

a) živih domaćih papkara
(goveda, ovaca, koza i svi­nja) i div­ljih papkara;

b) sjemena od domaćih i div­ljih
papkara;

c) embrija/jajnih stanica od
domaćih i div­ljih papkara;

d) svježe­g i smrznutog mesa
domaćih i div­ljih papkara;

e) proizvoda od mesa domaćih
i div­ljih papkara koji nisu bili obrađeni na način da je sa sigurnošću uništen
virus slinavke i šapa;

f) proizvoda životi­njskog
podrijetla (od papkara) namije­njenih prehrani ­ljudi, prehrani životi­nja ili
za po­ljoprivrednu ili industrijsku upotrebu, životi­njske hrane i ste­lje bi­ljnog
podrijetla;

g) proizvoda životi­njskog
podrijetla (od papkara) namije­njenih farmaceutskoj ili medicinskoj (kirurškoj)
upotrebi;

h) bioloških proizvoda koji
nisu sterilni

radi sprječava­nja
unoše­nja u Republiku Hrvatsku zarazne bolesti slinavke i šapa.

Zabrana
iz stavka prvog ove točke odnosi se i na poši­ljke živih papkara koje se
provoze preko područja zema­lja koje nisu navedene u točki III. ove Naredbe,
bez obzira na ­njihovo podrijetlo.

II.

Zabrana navedena u točki I.
ove Naredbe ne primje­njuje se na s­ljedeće poši­ljke:

a) hermetički zatvorene
toplinski obrađene konzerve od me­sa, koje su tijekom proizvod­nje bile
podvrgnute obradi sa Fo vrijednosti 3 i više, odnosno trajne konzerve;

b) sirove kože ukoliko su bile obrađene na jedan od s­ljedećih načina:

– tretirane kalcijevom lužinom na pH vrijednosti 12 do 13 najma­nje 8 do
10 sati, te nakon toga tretirane kiselinom na pH vrijednosti 1 do 3 najma­nje 6
do 10 sati;

– so­ljene morskom soli uz dodatak 2% kalcinirane sode najma­nje 7 dana,
ako su tako obrađene kože bile skladištene najma­nje 30 dana prije utovariva­nja
u mjestu podrijetla;

– sušene 42 dana na temperaturi od 20°C;

gdje način obrade mora biti naznačen na
veterinarsko-zdravstvenoj svjedo­džbi;

c) toplinski obrađena tehnička mast i želatina gdje je za vrijeme obrade
postignuta temperatura u središtu proizvoda od najma­nje 70°C;

d) vuna prana u alkalnoj vodenoj otopini pri pH vrijednosti 10, uz
dodatak natrijeva karbonata (Na2CO3) u količini od
1,5 do 2 g na litru, i sušena u zračnoj struji pri temperaturi 80°C,

e) kemijski potpuno obrađeni proizvodi, kao što je wet-blue koža,
kromirana koža, kuhane čeki­nje i slično;

f) mlijeko i proizvodi od mlijeka gdje je sirovo mlijeko bilo pasterizirano
pod nadzorom ovlaštenog veterinara na temperaturi od 71,7°C kroz 15 sec, nakon če­ga
je bilo podvrgnuto:

– da­lj­njoj termičkoj obradi, nakon koje je peroksidaza test dao ne­gativnu
reakciju; ili

– procesu suše­nja koje uk­ljučuje zagrijava­nje s jednakim učinkom
toplinske obrade kao i u prethodnom stavku; ili

– obradi kojom je postignuta pH vrijednost ma­nja od 6 kroz najma­nje 1
sat;

g) crijeva koja se uvoze u mliječnoj kiselini i salamuri pH vrijednosti
od 6,0 i niže;

h) trofeji div­ljih životi­nja, kuhani u kipućoj vodi dovo­ljno vremena
da su otklo­njena sva tkiva osim kosti, rogova, papaka, pan­dži ili zubi;

i) trajni suhomesnati proizvodi ukoliko udovo­ljavaju s­lje­dećim
uvjetima: aktivnost vode od 0,93 ili ma­nje, pH vrijednost ma­nja od 6, vrijeme
zre­nja najma­nje 9 mjeseci i težina od najma­nje 5,5 kg.

III.

Zabrana navedena u točki I. ove Naredbe ne primje­njuje se na poši­ljke
podrijetlom iz s­ljedećih zema­lja:

Australija       Italija             Novi
Zeland

Austrija          Japan             Njemačka

Belgija           Kanada         Panama

Bugarska       Koreja           Po­ljska

Cipar             Kosta Rika    Portugal

Češka            Kuba             Rumu­njska

Čile               Latvia            Salvador

Danska          Litva              Singapur

Estonija         Luksemburg   Sjedi­njene Američke Države

Finska           Madagaskar  Slovačka

Francuska      Mađarska      Slovenija

Grčka            Makedonija   Špa­njolska

Haiti              Malta             Švedska

Honduras       Meksiko        Švicarska

Indonezija      Nizozemska   Ukrajina

Island            Norveška      Vanuatu

Irska              Nova Kaledonija

IV.

Danom stupa­nja na
snagu ove Naredbe prestaje važiti Nared­ba o zabrani uvoza u Republiku Hrvatsku
i provoza preko pod­ručja Republike Hrvatske živih domaćih papkara (goveda,
ovaca, koza i svi­nja) i div­ljih papkara, proizvoda od papkara kao i životi­njske
hrane i ste­lje radi sprječava­nja unoše­nja u Republiku Hrvatsku zarazne
bolesti slinavke i šapa (»Narodne novine« br. 87/2001.).

V.

Ova Naredba stupa na snagu danom objave u »Narodnim novinama«.

Klasa:
322-01/01-01/183
Urbroj: 525-01-01-01-VVM
Zagreb, 5. prosinca 2001.

Ministar
po­ljoprivrede i šumarstva
**mr. sc. Božidar Pankretić,** v. r.

Naredba, NN 109/2001-1807